
KLASA: 021-05/20-01/0005

Z  A  P  I  S  N  I  K

sa 24. sjednice Općinskog vijeća Općine Krapinske Toplice održane dana 17.04.2020.g.. Sjednica je održana elektronski. 

Vijećnicima su dostavljeni materijali na e-mail adrese, odnosno osobno. Vijećnici su bili upoznati s načinom rada, odnosno da je kao dan održavanja sjednice određen 17.04.2020.g. i da je za taj dan određeno glasovanje na propisanim obrascima koji su vijećnicima dostavljeni uz poziv za sjednicu.
Vijećnici su upoznati da svoje glasove na propisanim obrascima dostave na dan održavanja sjednice odnosno 17.04.2020.g. u vremenu od 9:00 do 12:00 sati (elektronskim putem ili osobno). Isto su upoznati da mogu sve prijedloge i primjedbe dostaviti ranije, te da će se sjednice nadležnih radnih tijela odnosno Odbora za statut i poslovnik i Odbora za financije i proračun održati prije dana određenog za glasovanje i da će se Izvješće nadležnih radnih tijela dostaviti prije dana određenog za glasovanje kako bi vijećnici bili upoznati s mišljenjem nadležnih odbora.

Rezultate glasovanja utvrdio je predsjednik Općinskog vijeća  dana 17.04.2020.g. nakon roka za dostavu glasova .

Predsjednik Općinskog vijeća, Zvonko Očić utvrdio je da je svoje glasove dostavila većina od ukupnog broja vijećnika odnosno 13 (trinaest) vijećnika od  15 (petnaest) vijećnika.

Vijećnici koji su glasovali: Zvonko Očić, predsjednik Općinskog vijeća, Margareta Leskovar, Antun Zupanc, Vesna Dragčević,  Slavko Gradiški, Karmelita Pavliša, Željko Kapelac, Franjo Barić, Gordana Jureković,  Davorka Šturman, Ivan Halapir, Slavko Žnidarić -članovi. 

Vijećnici koji nisu glasovali: Sanja Golubić i Nada Hršak.

                                                                        D n e v n i  r e d

1. Verifikacija zapisnika sa 23. sjednice Općinskog vijeća održane dana 06.02.2020.g.;
2.    Prijedlog Odluke o organizaciji i načinu naplate parkiranja na području Općine Krapinske Toplice;
3.    Prijedlog Pravilnika o načinu naplate parkiranja na području Općine Krapinske Toplice;
4.    Prijedlog Programa potpora u poljoprivredi za 2020.g.;
5.    Prijedlog Statutarne Odluke o izmjenama Statuta Općine Krapinske Toplice
6.   Prijedlog Poslovničke Odluke o izmjenama Poslovnika o radu Općinskog vijeća Općine Krapinske Toplice
7.   Izvješće o radu Općinskog načelnika za razdoblje 01.07. do 31.12.2019.g.
8. Prijedlog mjera za pomoć fizičkim i pravnim osobama vezano na situaciju izazvanu korona virusom
9.Vijećnička pitanja


Točka 1.
Verifikacija zapisnika sa 23. sjednice Općinskog vijeća održane dana 06.02.2020.g.;

Predsjednik Općinskog vijeća, Zvonko Očić, utvrđuje da na prijedlog zapisnika s 23. sjednice Općinskog vijeća održane 06.02.2020.g., nisu dostavljene primjedbe ili prijedlog za dopunu odnosno izmjenu. 
Predsjednik Općinskog vijeća, Zvonko Očić, nakon provedenog glasovanja utvrđuje da je zapisnik s 23. sjednice Općinskog vijeća prihvaćen jednoglasno (13 „ZA“), da je Općinsko vijeće verificiralo zapisnik, te je slijedom toga donijet sljedeći

Z A K LJ U Č A K
	Usvaja se zapisnik sa 23. sjednice Općinskog vijeća Općine Krapinske Toplice održane dana 06.02.2020.g. 

Točka 2
Prijedlog Odluke o organizaciji i načinu naplate parkiranja na području Općine Krapinske Toplice
Na prijedlog Odluke amandman je podnio vijećnik Zvonko Očić i to na članak 2. stavak 1. , na način da se iza točke b) doda točka c.
Amandman glasi:
	„c) nema prebivalište  u Općini Krapinske Toplice ali je zaposlena u Specijalnoj bolnici za medicinsku rehabilitaciju Krapinske Toplice, Klinici Magdalena Krapinske Toplice,  Specijalnoj bolnici za ortopediju i traumatologiju Akromion Krapinske Toplice  i Centru za odgoj i obrazovanje Krapinske Toplice,  što dokazuje potvrdom poslodavca.“

Amandman je prihvatio Općinski načelnik te je amandman postao sastavni dio Odluke. S amandmanom su upoznati vijećnici kao i Odbor za statut i poslovnik i Odbor za financije i proračun. Odbori nisu imali primjedbi ni na amandman ni na prijedlog Odluke u cjelini.

Amandman je podnio i vijećnik Slavko Žnidarić dana 17.04.2020.g., odnosno na dan glasovanja, te predsjednik Općinskog vijeća isti nije prihvatio odnosno uvrstio u raspravu budući da je glasovanje već započelo.

Nakon provedenog glasovanja predsjednik Općinskog vijeća Zvonko Očić, utvrdio je da je Općinsko vijeće većinom glasova  ( 12 „ZA“ i  1 „PROTIV“ ) usvojilo prijedlog te donijelo 

Odluku o organizaciji i načinu naplate parkiranja na području Općine Krapinske Toplice

Točka 3
Prijedlog Pravilnika o načinu naplate parkiranja na području Općine Krapinske Toplice 

Na prijedlog Pravilnika nisu podnijeti amandmani. Radna tijela odnosno Odbori nisu imali primjedbi. Predsjednik Općinskog vijeća, Zvonko Očić, nakon provedenog glasovanja o prijedlogu Pravilnika utvrdio je  da je Općinsko vijeće jednoglasno (13 „ZA“)  prihvatilo prijedlog i donijelo 

 Pravilnik o načinu naplate parkiranja na području Općine Krapinske Toplice 

Točka 4
Prijedlog Programa potpora u poljoprivredi za 2020.g .;

Na prijedlog Programa nisu podnijeti amandmani. Radna tijela odnosno Odbori nisu imali primjedbi. Predsjednik Općinskog vijeća, Zvonko Očić, nakon provedenog glasovanja o prijedlogu Pravilnika utvrdio je  da je Općinsko vijeće jednoglasno (13 „ZA“)  prihvatilo prijedlog i donijelo 

Program potpora u poljoprivredi na području Općine Krapinske Toplice za 2020.g

Točka 5
Prijedlog Statutarne Odluke o izmjenama Statuta Općine Krapinske Toplice 

Na prijedlog Statutarne Odluke nisu podnijeti amandmani. Radna tijela odnosno Odbori nisu imali primjedbi. Odbor za statut i poslovnik dao je svoju suglasnost na prijedlog Statutarne odluke, a koja se donosi zbog usklađenja s odredbama zakona. 
Predsjednik Općinskog vijeća, Zvonko Očić, nakon provedenog glasovanja o prijedlogu Statutarne Odluke utvrdio je  da je Općinsko vijeće jednoglasno (13 „ZA“)  prihvatilo prijedlog i donijelo 

Statutarnu Odluku o izmjenama Statuta Općine Krapinske Toplice

Točka 6
Prijedlog Poslovničke Odluke o izmjenama Poslovnika o radu Općinskog vijeća Općine Krapinske Toplice

Na prijedlog Poslovničke Odluke nisu podnijeti amandmani. Radna tijela odnosno Odbori nisu imali primjedbi. Odbor za statut i poslovnik dao je svoju suglasnost na prijedlog Poslovničke odluke, a koja se donosi zbog usklađenja s odredbama zakona. 
Predsjednik Općinskog vijeća, Zvonko Očić, nakon provedenog glasovanja o prijedlogu Poslovničke  Odluke utvrdio je  da je Općinsko vijeće jednoglasno (13 „ZA“)  prihvatilo prijedlog i donijelo 

Poslovničku Odluku o izmjenama Poslovnika o radu Općinskog vijeća Općine Krapinske Toplice


Točka 7
Izvješće o radu Općinskog načelnika za razdoblje 01.07. do 31.12.2019.g.
Predsjednik Općinskog vijeća, Zvonko Očić, utvrđuje da nema primjedaba na podnijeto Izvješće.
Predsjednik Općinskog vijeća, Zvonko Očić, nakon provedenog glasovanja o Izvješću Općinskog načelnika  utvrđuje je  da je Općinsko vijeće većinom glasova (10 „ZA“ i 3 „SUZDRŽANA)  prihvatilo Izvješće, te donijelo sljedeći

Z A K LJ U Č A K
	Prihvaća se Izvješće Općinskog načelnika o radu za razdoblje 01.07. do 31.12.2019.g. u tekstu koji čini sastavni dio ovog Zaključka.


Točka 8
Prijedlog mjera za pomoć fizičkim i pravnim osobama vezano na situaciju izazvanu korona virusom
Na prijedlog mjera odnosno prijedlog Odluka kojima se mjere predlažu nisu podnijeti amandmani. Odbor za statut i poslovnik nije imao primjedaba. Odbor za financije i proračun predložio je izmjenu Točke 1. prijedloga Odluke o mjerama za pomoć za ublažavanje posljedica pandemije koronavirusom, a koja se odnosi na oslobađanje od plaćanja komunalne naknade na način da se  riječi „jednog obroka“ zamijene riječima „jedne trećine“. Slijedom prijedloga Točka 1. glasila bi:

„Svi obveznici komunalne naknade oslobađaju se od plaćanja jedne trećine komunalne naknade za 2020.g.“.
Općinski načelnik prihvatio je prijedlog Odbora za financije i proračun. Izvješće Odbora dostavljeno je vijećnicima prije glasovanja. Budući da je Općinski načelnik prihvatio prijedlog isti je postao sastavni dio prijedloga Odluke, te o prijedlogu Odbora nije bilo potrebo glasovanje vijećnika.

Predsjednik Općinskog vijeća, Zvonko Očić, nakon provedenog glasovanja utvrđuje da je  Općinsko vijeće većinom glasova ( 10 „ZA“ i 3 „SUZDRŽANA“) donijelo sljedeće akte:


O  D  L  U  K  U
o mjerama za pomoć za ublažavanje posljedica pandemije korona virusa


I.
	Svi obveznici komunalne naknade oslobađaju se od plaćanja jedne trećine komunalne naknade za 2020.g. 

II.
Godišnjeg poreza za korištenje javnih površina za postavljanje kioska oslobađaju se porezni obveznici za razdoblje u kojem su kiosci bili zatvoreni uslijed mjera zabrane rada.

III.
Naknade za zakup javnih površina za postavljanje kioska oslobađaju se porezni obveznici za razdoblje u kojem su kiosci bili zatvoreni uslijed mjera zabrane rada.

IV.
	Ova Odluka stupa na snagu danom donošenja, a objaviti će se u Službenom glasniku Krapinsko-zagorske županije i web stranici Općine.


O  D  L  U  K  U
U svrhu pružanja financijske pomoći obrtnicima koji imaju sjedište na području Općine Krapinske Toplice radi ublažavanja posljedica izazvanih  pandemijom korona virusa u Proračunu Općine Krapinske Toplice za 2020.g. osigurati će se financijska sredstva, u skladu s financijskim mogućnostima Općine.

Odluku o pružanju pomoći, temeljem podnijetog zahtjeva, na prijedlog Odbora za financije i proračun donosi Općinski načelnik.


O  D  L  U  K  U
Potvrđuje se odluka Općinskog načelnika :

1. o oslobađanju od plaćanja naknade za korištenje usluge predškolskog odgoja u Dječjem vrtiću Maslačak Krapinske Toplice za razdoblje u kojem Dječji vrtić, zbog zabrane rada,  privremeno ne radi,
2. o oslobađanju od plaćanja zakasnine za korisnike Općinske knjižnice Krapinske Toplice za razdoblje u kojem Općinska knjižnica, zbog zabrane rada, nije otvorena za korisnike.


Točka 9.
[bookmark: _Hlk38269306]Vijećnička pitanja
Vijećničko pitanje postavio je vijećnik Slavko Žnidarić.
Vijećničko pitanje glasi:
 „Zanima me  da li je održan sastanak s predstavnicima Konzuma kao što je g. načelnik najavio na prošloj sjednici OV te koji su zaključci odnosno daljnji koraci koji će se poduzeti kako bi se riješio problem s dostavom, odnosno parkiranjem kamiona u Topličkoj ulici (pitanje s prošle  sjednice OV). Također me zanima da li se razgovaralo o izmještanju Konzuma na novu, primjereniju lokaciju.“

Odgovor Općinskog načelnika:
„ Kontakt s predstavnicima Konzuma je uspostavljen, ali zbog  situacije izazvane pandemijom koronavirusom do rezultata se još nije došlo, te će se razgovori nastaviti kada će to biti moguće. Detaljniji odgovor iznijeti ću Općinskom vijeću  na sljedećoj sjednici.“

Antun Zupanc se referirao na točku 8. dnevnog reda smatrajući da Općinski načelnik nakon dostavljenog mišljenja Odbora za financije i proračun o dodjeli potpore svoj prijedlog treba dostaviti Općinskom vijeću koje će donijeti odluku, a ne da  odluku o dodjeli potpore donese Općinski načelnik. Isto predlaže zbog transparentnosti budući da nisu utvrđeni kriteriji za dodjelu pomoći obrtnicima, a pomoć im treba.

Odgovor Općinskog načelnika:
„ Predloženom Odlukom prvenstveno se odlučuje o osiguravanju financijskih sredstava u Proračunu Općine  kroz rebalans proračuna za 2020.g., kako bi vijećnici, a i obrtnici bili upoznati da će Općina pružiti pomoć odnosno osigurati sredstva. Način dodjele pomoći odnosno donošenja odluke o visini pomoći i o pravnim subjektima kojima će se pomoć dodijeliti, može se utvrditi naknadno kod donošenja rebalansa proračuna Općine za 2020.g.“

Sjednica dovršena u 12:00 sati 



     Zabilježila                                                                                   Predsjednik Općinskog vijeća 
    Divna Hršak-Makek 				                 Zvonko Očić, prof.

